EIROPAS KOMISIJA Briselē, 7.9.2021 COM(2021) 538 final KOMISIJAS ZIŅOJUMS EIROPAS PARLAMENTAM UN PADOMEI KOMISIJAS 14. FINANŠU ZIŅOJUMS EIROPAS PARLAMENTAM UN PADOMEI par EIROPAS LAUKSAIMNIECĪBAS GARANTIJU FONDU



























2020. FINANŠU GADS















{SWD(2021) 239 final}



Saturs 1.BUDŽETA PROCEDŪRA 1.1. 2020. gada budžeta projekts un Grozījumu vēstule Nr. 1/2020 1.2. 2020. gada budžeta pieņemšana 1.3. ELGF piešķirtie ieņēmumi 2.KASES STĀVOKLIS UN APROPRIĀCIJU PĀRVALDĪBA 2.1. Apropriāciju pārvaldība 2.1.1. 2020. finanšu gadā pieejamās apropriācijas 2.1.2. 2020. finanšu gadā pieejamo apropriāciju izpilde 2.1.3. Nobalsoto apropriāciju budžeta izpilde – Komisijas izdevumi, uz kuriem attiecas tiešā pārvaldība 2.2. Mēneša maksājumi 2.2.1. Mēneša maksājumi dalībvalstīm, uz kuriem attiecas dalītā pārvaldība 3.ELGF 2020. GADA BUDŽETA IZPILDE 3.1. ELGF apropriāciju izlietojums 3.2. Piezīmes par budžeta izpildi 3.2.1. 05 02. nodaļa. Intervences pasākumi lauksaimniecības tirgos 3.2.2. 05 03. nodaļa. Tiešie maksājumi 3.2.3. 05 04. nodaļa. Lauku attīstība 3.2.4. 05 07. nodaļa. Lauksaimniecības izdevumu revīzija

3.2.5. 05 08. nodaļa. Politikas stratēģija un koordinācija 4.ELGF PIEŠĶIRTO IEŅĒMUMU IZPILDE Pielikumi (sk. atsevišķā dokumentā): 1. pielikums 2. pielikums 3I pielikums 3II pielikums 4. pielikums ELGF apropriāciju budžeta procedūra 2020. gadam ELGF budžeta izpildes analīze — 2020. finanšu gads ELGF budžeta izpildes analīze — 2020. finanšu gads. Piešķirtie ieņēmumi. C4 ELGF budžeta izpildes analīze — 2020. finanšu gads. Piešķirtie ieņēmumi. C5 Budžeta izpilde pa pantiem un dalībvalstīm — 2020. finanšu gads Piezīme: Šim ziņojumam pievienots plašāks Komisijas dienestu darba dokuments. Pilns dienestu darba dokumenta un tam pievienoto tabulu teksts (angļu valodā) būs pieejams arī Lauksaimniecības un lauku attīstības ģenerāldirektorāta Europa tīmekļa vietnē ( http://ec.europa.eu/agriculture/cap-funding/financial-reports/eagf/index_en.htm ). 1.BUDŽETA PROCEDŪRA 1.1.2020. gada budžeta projekts un Grozījumu vēstule Nr. 1/2020 2020. gada budžeta projektu (BP) Komisija pieņēma 2019. gada 5. jūlijā. Eiropas Lauksaimniecības garantiju fondam (ELGF) ierosināto saistību apropriāciju kopsumma bija 43 531,8 milj. EUR. Nostāju par 2020. gada budžeta projektu Padome pieņēma 2019. gada 3. septembrī, samazinot saistību apropriācijas ELGF par 239,9 milj. EUR. Eiropas Parlaments nostāju pieņēma 2019. gada 23. oktobrī un ELGF saistību apropriācijas palielināja par 32 milj. EUR salīdzinājumā ar budžeta projektu. Komisija 2019. gada 15. oktobrī publicēja 2020. gada budžeta projekta Grozījumu vēstuli Nr. 1, kurā vajadzības pēc saistībām bija palielinātas par 304,3 milj. EUR salīdzinājumā ar budžeta projektu. Tomēr šīs papildu vajadzības vairāk nekā atsvēra 2020. gadā gaidāmo piešķirto ieņēmumu palielinājums par 354 milj. EUR. Pieprasītās ELGF saistību apropriācijas grozījumu vēstulē tāpēc varēja samazināt par 49,7 milj. EUR salīdzinājumā ar budžeta projektu. Samierināšanas komiteja, kurā bija Eiropas Parlamenta un Padomes locekļi, 2019. gada 20. novembrī vienojās par kopīgu dokumentu. 1.2.2020. gada budžeta pieņemšana Padome un Eiropas Parlaments paziņoja, ka 2020. gada budžets ir pieņemts attiecīgi 2019. gada 25. novembrī un 27. novembrī. ELGF budžetā saistību apropriāciju kopsumma bija 43 410,1 milj. EUR, bet maksājumu apropriāciju kopsumma 43 380,0 milj. EUR. Saistību apropriāciju un maksājumu apropriāciju starpība rodas tāpēc, ka dažiem Komisijas tieši īstenotiem pasākumiem izmanto diferencētas apropriācijas. Šie pasākumi ir galvenokārt saistīti ar lauksaimniecības produktu noieta veicināšanu un lauksaimniecības politikas stratēģiju un koordināciju. Konkrēti, no 5. politikas jomai (Lauksaimniecība un lauku attīstība) nobalsotajām ELGF saistību apropriācijām 43 410,1 milj. EUR apmērā 2 530,1 milj. EUR bija paredzēti intervences pasākumiem lauksaimniecības tirgū, uz kuriem attiecas 05 02. nodaļa, 40 621,0 milj. EUR bija paredzēti tiešajiem maksājumiem, uz kuriem attiecas 05 03. nodaļa, 205,9 milj. EUR bija paredzēti lauksaimniecības izdevumu revīzijai, uz kuru attiecas 05 07. nodaļa, un 41,4 milj. EUR bija paredzēti politikas stratēģijai un koordinācijai, uz kuru attiecas 05 08. nodaļa. Detalizētāka informācija sniegta 1. pielikumā. 1.3.ELGF piešķirtie ieņēmumi Saskaņā ar Regulas (ES) Nr. 1306/2013 par kopējās lauksaimniecības politikas finansēšanu 43. pantu ieņēmumus, kas radušies finansiālu korekciju rezultātā, pamatojoties uz grāmatojumu noskaidrošanas vai atbilstības noskaidrošanas lēmumiem, no pārkāpumiem un no piena nodevas, uzskata par piešķirtajiem ieņēmumiem ELGF izdevumu finansēšanai. Saskaņā ar šiem noteikumiem piešķirtos ieņēmumus var izmantot, lai finansētu jebkādus ELGF izdevumus. Ja daļu no šiem ieņēmumiem neizmanto, to automātiski pārnes uz nākamo budžeta gadu. 2020. gada budžeta sagatavošanas laikā tika aplēsti ieņēmumi, kurus paredzēts iekasēt 2020. budžeta gada laikā, kā arī summa, ko bija paredzēts pārnest no 2019. uz 2020. budžeta gadu. Aplēstā summa bija 1 071 milj. EUR, un budžeta lēmējinstitūcija to ņēma vērā, pieņemot 2020. gada budžetu. Konkrētāk: ¾ieņēmumi no grāmatojumu noskaidrošanā noteiktajām korekcijām un no pārkāpumiem tika aplēsti attiecīgi 592 milj. EUR un 127 milj. EUR apmērā, savukārt ieņēmumi no piena nodevas vairs nebija gaidāmi. Tādējādi piešķirto ieņēmumu kopsumma, ko bija paredzēts iekasēt 2020. budžeta gada laikā, tika aplēsta 719 milj. EUR apmērā;

¾piešķirto ieņēmumu summu, ko bija paredzēts pārnest no 2019. budžeta gada uz 2020. budžeta gadu, aplēsa 352 milj. EUR apmērā. 2020. gada budžetā šie sākotnēji aplēstie ieņēmumi 1 071 milj. EUR apmērā tika piešķirti divām shēmām, proti: ¾150 milj. EUR augļu un dārzeņu nozares ražotāju organizāciju darbības fondiem, ¾921 milj. EUR pamata maksājuma shēmai (tiešajiem maksājumiem). Šīm shēmām budžeta lēmējinstitūcijas nobalsoto apropriāciju summa un piešķirtie ieņēmumi atbilst aplēstajai pieejamo apropriāciju kopsummai, no kuras: ¾849 milj. EUR piešķirti augļu un dārzeņu nozares ražotāju organizāciju darbības fondiem; ¾17 038 milj. EUR pamata maksājuma shēmai (tiešajiem maksājumiem).



2.KASES STĀVOKLIS UN APROPRIĀCIJU PĀRVALDĪBA 2.1.Apropriāciju pārvaldība 2.1.1.2020. finanšu gadā pieejamās apropriācijas EUR Budžeta izdevumu daļa (1) Saistību apropriācijas Maksājumu apropriācijas Budžeta ieņēmumu daļa (PI) (2) Aplēses 1. Sākotnējās ELGF apropriācijas, no tām: 43 410 105 687,00 43 380 031 798,00 1. Grāmatojumu noskaidrošanas lēmumi 592 000 000,00 1a. Apropriācijas saskaņā ar dalītu pārvaldību 43 245 200 000,00 43 245 200 000,00 2. Pārkāpumi 127 000 000,00 1b. Apropriācijas saskaņā ar tiešu pārvaldību 164 905 687,00 134 831 798,00 3. Papildu nodeva no piena ražotājiem - 2. Budžeta grozījumi 48 655 078,00 48 655 078,00 Kopējie prognozētie PI 719 000 000,00 3. Pārvietojumi uz ELGF/no ELGF gada laikā –9 639 000,00 4. ELGF galīgās apropriācijas, no tām: 43 458 760 765,00 43 419 047 876,00 4 a. Apropriācijas saskaņā ar dalītu pārvaldību 43 298 480 078,00 43 298 480 078,00 4b. Apropriācijas saskaņā ar tiešu pārvaldību 160 280 687,00 120 567 798,00 (1) 2020. gada budžetā iekļautās apropriācijas pēc tam, kad atskaitīti piešķirtie ieņēmumi, ko paredzēts iekasēt 2020. gadā, un ieņēmumi, kas pārnesti no 2019. uz 2020. gadu saskaņā ar Regulas (ES, Euratom) 2018/1046 12. pantu. (2) PI: piešķirtie ieņēmumi, ko paredzēts iekasēt finanšu gada laikā. Ieņēmumu summas nav norādītas ieņēmumu postenī (pm), bet prognozētā summa ir norādīta budžeta piezīmēs. 2.1.2.2020. finanšu gadā pieejamo apropriāciju izpilde EUR Saistību apropriāciju izpilde Maksājumu apropriāciju izpilde Dalīta pārvaldība (1) 44 156 243 297,63 44 156 243 297,63 Tieši pārvaldītie izdevumi 158 591 816,48 98 309 811,62 Kopā 44 314 835 114,11 44 254 553 109,25 (1) Piesaistītās summas. Saistības un maksājumi, no kuriem atņemti piešķirtie ieņēmumi 580 665 888,61 EUR apmērā (sk. 4. punktu un 3-I pielikumu), kas saņemti par dalīto pārvaldību: 43 575 577 409,02 EUR Faktiski izlietoto saistību apropriāciju summa 2020. finanšu gadā bija 44 314 835 114,1 EUR, savukārt faktiski izlietoto maksājumu apropriāciju summa bija 44 254 553 109,3 EUR. Detalizētāka informācija par apropriāciju, uz kurām attiecas dalītā pārvaldība, izlietojumu ir norādīta turpmāk 3.2. punktā.

2.1.3.Nobalsoto apropriāciju budžeta izpilde – Komisijas izdevumi, uz kuriem attiecas tiešā pārvaldība EUR Tieši pārvaldītie izdevumi Saistību apropriācijas Maksājumu apropriācijas Pārnesumi uz 2021. gadu (2) Apropriācijas(C1)(1) 160 280 687,00 120 567 798,00 - Izpilde (C1) 158 591 816,48 98 309 811,62 17 490 660,00 Anulētās apropriācijas 1 688 870,52 4 767 326,38 - (1) C1 apzīmē budžeta nobalsotās apropriācijas. Šajā summā ietilpst pārvietojumi uz “dalīto pārvaldību”, kuru summa ir 4 625 000,00 EUR saistību un maksājumu apropriācijām, un pārvietojumi no ELGF par kopējo summu –9 639 000,00 EUR maksājumu apropriācijām. (2) Pārnesumi uz 2021. gadu attiecas tikai uz nediferencētām apropriācijām. Pieejamās saistību apropriācijas izdevumiem, uz kuriem attiecas tiešā pārvaldība, 2020. gada budžetā bija 160,3 milj. EUR. 2020. gadā tika piesaistīti 158,6 milj. EUR. Šo apropriāciju atlikums 1,7 miljonu EUR apmērā tika anulēts. Lielākā daļa ELGF apropriāciju, kas paredzētas Komisijas izdevumiem, uz kuriem attiecas tieša pārvaldība, ir diferencētās apropriācijas. Automātiskais pārnesums uz 2021. gadu, kas attiecas tikai uz nediferencētām apropriācijām, sasniedza 17,5 milj. EUR. 2.2.Mēneša maksājumi 2.2.1.Mēneša maksājumi dalībvalstīm, uz kuriem attiecas dalītā pārvaldība 2.2.1.1.Mēneša maksājumi, kuru pamatā ir veiktie izdevumi Regulas (ES) Nr. 1306/2013 18. panta 1. punktā noteikts, ka “Komisija veic mēneša maksājumus par izdevumiem, ko dalībvalstu akreditētās maksājumu aģentūras veikušas pārskata mēnesī”. Mēneša maksājumus attiecīgajai dalībvalstij izmaksā ne vēlāk kā otrā mēneša trešajā darbdienā pēc mēneša, kurā izdevumi radušies. Mēneša maksājumi ir jau veikto neto izdevumu atmaksa (pēc ieņēmumu atskaitīšanas), un tie ir pieejami, pamatojoties uz dalībvalstu iesniegtajām ikmēneša deklarācijām . Mēneša izdevumu un ieņēmumu grāmatojumus pārbauda un labo, pamatojoties uz minētajām deklarācijām. Turklāt šos maksājumus uzskatīs par galīgiem, kad Komisija būs veikusi verifikācijas saskaņā ar grāmatojumu finansiālās noskaidrošanas procedūru. Dalībvalstu maksājumus, kas radušies no 2019. gada 16. oktobra līdz 2020. gada 15. oktobrim, sedz, izmantojot mēneša maksājumu sistēmu. Visā finanšu gadā kopējā piešķirto mēneša maksājumu neto summa bija 44 011,7 milj. EUR. Ņemot vērā summas, kas atgūtas grāmatojumu noskaidrošanas lēmumu rezultātā, un iepriekš apturēto summu atmaksāšanu, dalībvalstīm faktiski ir izmaksāti 43 707,2 milj. EUR. 2.2.1.2.Lēmumi par mēneša maksājumiem Attiecībā uz katru no finanšu gada divpadsmit periodiem Komisija ir pieņēmusi lēmumu par maksājumiem. Turklāt decembrī tika pieņemts papildu lēmums, ar kuru tika koriģēti kopējie attiecīgā gada izdevumi. 3.ELGF 2020. GADA BUDŽETA IZPILDE 3.1.ELGF apropriāciju izlietojums ELGF apropriācijas tika izpildītas 44 314.8 milj. EUR apmērā. Šos izdevumus finansēja no budžeta sākotnējām apropriācijām, izmantojot ELGF piešķirtos ieņēmumus un summu no budžeta grozījuma Nr. 9. ELGF piešķirtos ieņēmumus veido visa summa 348,2 milj. EUR, kas pārnesta no 2019. gada, un daļa no piešķirtajiem ieņēmumiem, kas iekasēti 2020. gadā, proti, 525,2 milj. EUR no kopējās summas 580,7 milj. EUR. 5. politikas jomā ELGF izdevumi par tirgus pasākumiem sasniedza 2 662,3 milj. EUR, bet izdevumi par tiešajiem maksājumiem – 41 396,3 milj. EUR. Detalizētu informāciju par budžeta izpildi pa politikas jomām sk. 2. pielikumā. 4. pielikumā ir sniegts tirgus pasākumu izdevumu, tiešo maksājumu un lauksaimniecības izdevumu revīzijas sadalījums pa posteņiem, līdzekļu avotiem un dalībvalstīm.

3.2.Piezīmes par budžeta izpildi Pamatojoties uz 2., 3-I un 3-II pielikumā sniegto informāciju, turpmāk sniegts īss komentārs par apropriāciju izlietojumu un piešķirto ieņēmumu izlietojumu.

Šajā daļā nav aprakstītas tās budžeta pozīcijas, kuru izpildes līmenis ir ļoti tuvs budžetā paredzētajai summai. 3.2.1.05 02. nodaļa. Intervences pasākumi lauksaimniecības tirgos 3.2.1.1.Ievads Kopējā izpilde (saistību apropriācijās) šajā nodaļā sasniedza 2 662,3 milj. EUR, un tā tika finansēta ar nobalsotajām apropriācijām 2 530,1 milj. EUR apmērā un ar piešķirtajiem ieņēmumiem 83,7 milj. EUR apmērā. Pēdējie minētie bija paredzēti, lai segtu izdevumus, kas radušies augļu un dārzeņu nozarē (sīkāku informāciju sk. 3.2.1.2. punktā). Posteņos, kur vajadzības pārsniedza budžeta apropriācijas, papildu izdevumi tika segti ar pārvietojumiem no citiem budžeta posteņiem vai ar budžeta grozījumu Nr. 9/2020. Tirgus pasākumiem atvēlētās budžeta apropriācijas nebija iztērētas pilnībā, un attiecīgās pieejamās apropriācijas tika pārvietotas uz citiem ELGF budžeta posteņiem, lai pēc vajadzības segtu papildu izdevumus (sīkāku informāciju par veiktajiem pārvietojumiem sk. 2. pielikumā). 3.2.1.2.05 02 08. pants. Augļi un dārzeņi Lai segtu visu šīs nozares pasākumu budžeta vajadzības, kopumā tika darītas pieejamas apropriācijas 902,7 milj. EUR apmērā. Budžeta lēmējinstitūcija balsojumā apstiprināja apropriācijas 700,5 milj. EUR apmērā, jo tā ņēma vērā šai nozarei aplēstos piešķirtos ieņēmumus (150 milj. EUR). Turklāt 2020. budžeta gada laikā 69,8 milj. EUR tika pārvietoti no citām tās pašas nodaļas budžeta pozīcijām. Turklāt ar budžeta grozījumu Nr. 9/2020 budžets tika palielināts par 48,7 milj. EUR. Izdevumi, kas dalībvalstīm radušies 2020. gadā, sasniedza 902,7 milj. EUR. 3.2.1.3.05 02 09. pants. Vīnkopības nozares produkti Lai segtu visu šīs nozares pasākumu aplēstās vajadzības, budžetā bija paredzētas apropriācijas 1 026,1 milj. EUR apmērā. Lai finansētu kopējo izpildi 1 056,7 milj. EUR apmērā, tika izdarīts pārvietojums 30,6 milj. EUR apmērā. Izdevumi ietver arī 2020. gada vidū pieņemtos atbalsta pasākumus, kuru mērķis ir novērst Covid-19 pandēmijas ietekmi uz vīna nozari, konkrētāk, 250,2 milj. EUR destilācijai krīzes situācijā un 21,1 milj. EUR uzglabāšanai krīzes situācijā. 3.2.1.4.05 02 10. pants. Veicināšana Veicināšanas pasākumu (dalībvalstu maksājumi) nepietiekama izpilde 9,3 milj. EUR apmērā (salīdzinājumā ar budžetā plānotajām vajadzībām) galvenokārt bija saistīta ar Covid-19 pandēmiju. Starpība tika pārvietota uz citiem budžeta pantiem. Attiecībā uz veicināšanas pasākumiem, kuri tiek īstenoti Eiropas Komisijas tiešā pārvaldībā, Komisija piesaistīja apropriācijas par visu kopsummu (100,9 milj. EUR), kas šiem pasākumiem bija paredzēta budžetā. 3.2.1.5.05 02 11. pants. Citi augu valsts produkti Budžetā bija paredzētas apropriācijas 234,4 milj. EUR apmērā, no kurām 232 milj. EUR – POSEI (izņemot tiešos maksājumus) budžeta 05 02 11 04. postenī. 6,7 milj. EUR tika pārvietoti ārpus budžeta panta. 3.2.1.6.05 02 12. pants. Piens un piena produkti Lai segtu visu šīs nozares pasākumu vajadzības, budžetā paredzētā pieejamo apropriāciju kopsumma bija 0,1 milj. EUR, savukārt izpilde – 1 milj. EUR. Budžets tika palielināts par 0,9 milj. EUR – galvenokārt sviesta un krējuma uzglabāšanas pasākumiem. Ar nelielām summām tika pastiprināti arī citi pasākumi, skolu apgāde ar pienu un vājpiena pulvera uzglabāšanas pasākumi. 3.2.1.7. 05 02 13. pants. Liellopu un teļa gaļa Lai segtu šīs nozares vajadzībām pieņemtā ārkārtas pasākuma izdevumus, budžetā “citiem pasākumiem” (99. pzīcija) bija paredzēti 50 milj. EUR. Attiecīgā dalībvalsts izmantoja gandrīz visu šim pasākumam paredzēto maksimālo apjomu, atlikusī summa (0,5 milj. EUR) tika pārvietota ārpus panta. Šo budžeta pantu ietekmēja arī privātās uzglabāšanas pasākumi, kas veikti saistībā ar Covid-19 pandēmiju. 2020. gada budžetā nebija paredzētas apropriācijas liellopu un teļa gaļas uzglabāšanas pasākumiem, kuriem daži izdevumi tomēr bija radušies (0,1 milj. EUR). 3.2.1.8.05 02 15. pants. Cūkgaļa, olas un mājputni, biškopības un citi dzīvnieku izcelsmes produkti

Lai segtu visu šā panta pasākumu vajadzības, budžetā bija paredzēta apropriāciju summa 71 milj. EUR apmērā. Izdevumi, kas dalībvalstīm radušies, sasniedza tikai 50,0 milj. EUR. Starpība 21 milj. EUR apmērā tika pārvietota uz citiem budžeta pantiem. Izdevumi par īpašu atbalstu biškopībai sasniedza 36,5 milj. EUR salīdzinājumā ar prognozētajām vajadzībām 39 milj. EUR, kas bija iekļautas budžetā. No “citiem pasākumiem” 18,5 milj. EUR tika pārvietoti ārpus panta, jo ārkārtas pasākumi saistībā ar putnu gripas uzliesmojumiem vienā no dalībvalstīm tika izmantoti maz. 3.2.1.9.05 02 18. pants. Skolu apgādes programmas Izdevumi par skolu apgādes programmām sasniedza 162,1 milj. EUR salīdzinājumā ar prognozētajām vajadzībām 215,0 milj. EUR, kas bija iekļautas budžetā. Starpība (52,9 milj. EUR) tika pārvietota ārpus panta, lai segtu citus ELGF izdevumus. Zemais līdzekļu izlietojums atspoguļo praktiskās grūtības, ko Covid-19 pandēmija radījusi šo programmu īstenošanā, jo īpaši piena produktu un augļu un dārzeņu izplatīšanā 2019./2020. mācību gadā. 3.2.2.05 03. nodaļa. Tiešie maksājumi 2020. finanšu gads bija piektais gads, kurā tika īstenoti reformētie tiešie maksājumi, kā tika nolemts kopējās lauksaimniecības politikas 2013. gada reformas gaitā. Kopējie maksājumi no šīs budžeta nodaļas sasniedza 41 396,4 milj. EUR. No šīs summas 462,5 milj. EUR tika izlietoti, lai atlīdzinātu tiešos maksājumus lauksaimniekiem saistībā ar finanšu disciplīnu, un šo summu finansēja ar 466,8 milj. EUR, kas bija pārnesti no 2019. gada (sīkāku informāciju sk. 3.2.2.4. punktā). Atlikusī veikto maksājumu summa (40 934.0 milj. EUR) tika finansēta ar nobalsotajām apropriācijām (40 621 milj. EUR) un piešķirtajiem ieņēmumiem (1 312 milj. EUR). Pēdējie minētie tika izmantoti, lai segtu daļu izdevumu, kas radušies pamata maksājuma shēmā. Kopējās neizlietotās apropriācijas bija 537,7 milj. EUR, no kuriem 533,5 milj. EUR tika pārnesti uz 2021. finanšu gadu. Tas ietvēra neizlietoto krīzes rezerves summu 478 milj. EUR apmērā, kas iegūta atbilstoši 2020. gadā faktiski piemērotajai finanšu disciplīnai un kas tika pārvietota uz budžeta 05 03 09. pantu un tad pārnesta uz 2021. gada budžetu, lai dalībvalstis varētu atlidzināt izdevumus attiecīgiem lauksaimniekiem. 2020. gadā iekasēto piešķirto ieņēmumu atlikums (55,5 milj. EUR) tika pārnests uz 2021. gadu. Posteņos, kuros vajadzības pārsniedza nobalsotās budžeta apropriācijas, papildu izdevumi tika segti ar nobalsoto apropriāciju pārvietojumiem no citiem budžeta posteņiem vai ar piešķirtajiem ieņēmumiem. Ņemot vērā Covid-19 krīzi, Komisija pieņēma tiesību aktu kopumu, kura mērķis ir palielināt tiešo maksājumu avansa maksājumus, kā arī kontroles padarīt elastīgākas. 3.2.2.1.05 03 01. pants. Atsaistītie tiešie maksājumi Galvenās shēmas, kuras finansē no šā panta apropriācijām, ir vienotā platībmaksājuma shēma (VPM), pamata maksājuma shēma (PMS), maksājums par klimatam un videi labvēlīgām lauksaimniecības praksēm, pārdalošais maksājums un maksājums gados jaunajiem lauksaimniekiem. Maksājumi visām atbalsta shēmām šajā pantā ir atkarīgi nevis no ražošanas, bet gan no noteiktu nosacījumu izpildes, piemēram, savstarpējās atbilstības prasību ievērošanas. Atsaistītajiem tiešajiem maksājumiem 2020. gadā pieejamas apropriācijas bija 35 459,3 milj. EUR, tostarp budžeta lēmējinstitūcijas nobalsotās apropriācijas 34 574,0 milj. EUR apmērā, pārvietojumi no panta uz pantu un nodaļas uz nodaļu 40,1 miljona EUR apmērā un piešķirtie ieņēmumi 845,2 milj. EUR apmērā. Dalībvalstu izdevumi visās šā panta shēmās bija 35 403,7 milj. EUR, kas atbilst 99,8 % no pieejamajām apropriācijām. 3.2.2.2.05 03 02. pants. Citi tiešie maksājumi Apropriācijas šim budžeta pantam sedz izdevumus par “citiem tiešajiem maksājumiem”. Cita starpā tās ir shēmas, kurās ar skaidri definētiem nosacījumiem un precīzi noteiktās robežās joprojām saglabāta saikne starp maksājumiem un ražošanu. Shēmas, kuras šajā pantā iekļāva pēc 2013. gada reformas, bija brīvprātīgs saistītais atbalsts un mazo lauksaimnieku atbalsta shēma, un vairākas budžeta pozīcijas attiecās uz salīdzinoši nelielu atlikušo maksājumu daļu shēmām, kurām beidzies darbības termiņš. 2020. gada budžetā šim budžeta pantam bija paredzētas apropriācijas 5 569,0 milj. EUR apmērā. Dalībvalstu izdevumi bija 5 530,0 milj. EUR, tātad nedaudz mazāki par budžetā paredzēto apropriāciju summu. 3.2.2.3.05 03 09. pants. Tiešo maksājumu atlīdzināšana saistībā ar finanšu disciplīnu Budžeta lēmējinstitūcija šim pantam apropriācijas nav atvēlējusi. Šo pantu izmanto, lai iekasētu tās nepiesaistītās nobalsotās apropriācijas no neizlietotās krīzes rezerves, kas pārnestas, lai atlīdzinātu finanšu disciplīnu, kas piemērota tiešajiem maksājumiem . No 466,8 milj. EUR, kas atbilst finanšu disciplīnas summai, kura tika piemērota 2019. finanšu gadā, un kas atlīdzināšanas vajadzībām tika pārnesti uz 2020. gada budžetu, dalībvalstis atlīdzināja 462,5 milj. EUR. Starpība 4,3 milj. EUR apmērā tika ieskaitīta atpakaļ 2020. gada budžetā, lai ar budžeta grozījumu nākamajā budžeta gadā tā atkal tiktu pārskaitīta dalībvalstīm. 3.2.2.4.05 03 10. pants. Rezerve, kas paredzēta krīzes situācijām lauksaimniecības nozarē Šā panta apropriācijas ir paredzētas, lai segtu izdevumus par pasākumiem, kas vajadzīgi tādu nopietnu krīžu gadījumā, kuras ietekmē lauksaimniecisko ražošanu vai lauksaimniecības produktu izplatīšanu. Šo krīzes rezervi nosaka, katra gada sākumā tiešajiem maksājumiem piemērojot samazinājumu, un šajā nolūkā izmanto finanšu disciplīnas mehānismu saskaņā ar Regulas (ES) Nr. 1306/2013 25. un 26. pantu, kā arī Regulas (ES) Nr. 1307/2013 8. pantu. 2020. gadā krīzes rezerve – 478,0 milj. EUR – netika izmantota. Tādēļ 2020. gada beigās nepiesaistītās nobalsotās apropriācijas, kuras atbilst attiecībā uz 2019. pieprasījumu gadu faktiski piemērotās finanšu disciplīnas summai, tika pārvietotas uz 05 03 09. budžeta pantu, lai tās varētu pārnest uz nākamo finanšu gadu ar mērķi atlīdzināt finanšu disciplīnu, kas lauksaimniekiem piemērota 2020. kalendārajā gadā.

3.2.3.05 04. nodaļa. Lauku attīstība 05 04 01. panta (ELVGF Garantiju nodaļas finansētā lauku attīstības pabeigšana. 2000.–2006. gada plānošanas periods) vajadzībām atgūtā galīgā neto summa bija 0,4 milj. EUR. 3.2.4.05 07. nodaļa. Lauksaimniecības izdevumu revīzija 3.2.4.1.05 07 01. pants. Lauksaimniecības izdevumu kontrole Šis pants attiecas uz pasākumiem, kurus veic, lai pastiprinātu uz vietas veikto kontroļu līdzekļus un uzlabotu verifikācijas sistēmas, ar kurām ierobežo Savienības budžetam kaitējumu nodarošo krāpšanas un pārkāpumu risku. Tas ietver arī izdevumus, kuri varētu būt nepieciešami, lai finansētu iespējamās grāmatojumu finansiālās un atbilstības noskaidrošanas korekcijas par labu dalībvalstīm. Integrētās administrācijas un kontroles sistēmas satvarā Eiropas Savienība tieši finansēja satelītattēlu iegādi par summu 11,2 milj. EUR. Korekcijas par labu dalībvalstīm pēc grāmatojumu finansiālās noskaidrošanas bija 5,4 milj. EUR, t. i., mazāk par budžetā paredzēto summu 17,4 milj. EUR apmērā. Korekcijas par labu dalībvalstīm pēc grāmatojumu atbilstības noskaidrošanas izrādījās lielākas par plānotajām – 186,5 milj. EUR, nevis budžetā paredzētie 176,6 milj. EUR. 3.2.4.2.05 07 02. pants. Domstarpību izšķiršana Šā panta apropriācijas ir paredzētas, lai segtu izdevumus, par kuriem Komisija var būt atbildīga tiesas lēmuma rezultātā, arī izmaksas par tādu prasību nokārtošanu, kas saistītas ar kaitējumu un procentiem. 2020. gada budžetā bija paredzētas apropriācijas 1,0 milj. EUR apmērā, no kuriem tika apgūti 0,3 milj. EUR. Lielākā daļa atlikušo apropriāciju tika pārvietota uz citiem budžeta posteņiem. 3.2.5.05 08. nodaļa. Politikas stratēģija un koordinācija Šīs nodaļas ietvaros piesaistīto apropriāciju summa bija 35,1 milj. EUR, taču budžetā paredzēto apropriāciju summa bija 41,4 milj. EUR. 5 milj. EUR tika pārvietoti, lai segtu vajadzības, kas nav saistītas ar šo nodaļu. 4.ELGF PIEŠĶIRTO IEŅĒMUMU IZPILDE Piešķirto ieņēmumu summa, kas faktiski pārnesta no 2019. uz 2020. gadu, bija 348,2 milj. EUR, un tā tika pilnībā izmantota, lai saskaņā ar Finanšu regulas 14. pantu finansētu 2020. budžeta gada izdevumus. Kā parādīts 3-II pielikumā, ar šo summu tika segti izdevumi 46,1 milj. EUR apmērā par augļu un dārzeņu nozares ražotāju organizāciju darbības fondiem un izdevumi 302,1 milj. EUR apmērā par pamata maksājuma shēmu. Attiecībā uz piešķirtajiem ieņēmumiem, kas iekasēti 2020. gadā, 3-I pielikumā norādīts, ka šie ieņēmumi sasniedza 580,7 milj. EUR un to avots bija: ¾grāmatojumu noskaidrošanas procedūrā noteiktās korekcijas 450,9 milj. EUR apmērā; ¾ieņēmumi no pārkāpumiem 127,9 milj. EUR apmērā; ¾iekasētā piena nodeva 1,9 milj. EUR apmērā.